ananddey/assamese-wiki-corpus huggingface dataset:
প্ৰাগঐতিহাসিক অসম

প্ৰাগঐতিহাসিক অসমৰ লিখিত ইতিহাস পুৰাণ, তন্ত্ৰ শাস্ত্ৰ আদিতে সীমিত। প্ৰাচীন কালত অসমক প্ৰাগজ্যোতিষ নামেৰে জনা গৈছিল। মহীৰঙ্গ (সম্ভৱতঃ ময়ৰঙ্গ) দানৱ নামৰ এজন অনাৰ্য ৰজাই প্ৰাগজ্যোতিষত ৰাজত্ব কৰাৰ উল্লেখ পোৱা যায়। তেওঁৰ মৃত্যুৰ পিছত একে বংশৰে হটকাসুৰ, সম্বৰাসুৰ আৰু ৰত্নাসুৰ নামৰ তিনিজন ৰজা ৰাজপাটত উঠিছিল। তেওঁলোকৰ পিছত কিৰাত ৰজা ঘটক বা ঘটকাসুৰ প্ৰাগজ্যোতিষৰ ৰাজসিংহাসনত বহে। নৰকাসুৰে ঘটকক যুদ্ধত পৰাজিত কৰি নিজে ৰজা হয়।

পুৰাণ, তন্ত্ৰ শাস্ত্ৰ ইত্যাদিত নৰকাসুৰৰ বিষয়ে উল্লেখ আছে। কালিকা পুৰাণত নৰকক ধৰিত্ৰী বা ভূমিদেৱীৰ পুত্ৰ বুলি কোৱা হৈছে। সেয়ে নৰকৰ বংশক ভৌম বংশ বুলিও জনা যায়। নৰকে বিদৰ্ভ ৰাজকন্যা মায়াক বিয়া কৰাইছিল। গুৱাহাটীৰ কামাখ্যা মন্দিৰ আৰু খটখটী পোনতে নৰকাসুৰে সজাইছিল।

কিংবদন্তি মতে শিৱভক্ত বাণৰজাৰ জীয়ৰি ঊষাৰ সৈতে শ্ৰীকৃষ্ণৰ নাতি অনিৰুদ্ধৰ প্ৰণয়ৰ সম্পৰ্ক গঢ়ি উঠিছিল আৰু তেওঁলোক গোপনে গন্ধৰ্ব প্ৰথামতে বিবাহপাশত আৱদ্ধ হৈছিল। বাণৰজাই এই কথা গম পাই অনিৰুদ্ধক বন্দী কৰি ৰাখে আৰু সেয়ে শ্ৰীকৃষ্ণ সসৈন্যে শোণিতপুৰ পায়হি। ইফালে শিৱয়ো তেওঁৰ ভক্তক ৰক্ষা কৰিবলৈ সেনাবাহিনী লৈ শোণিতপুৰত উপস্থিত হয়হি। ইয়াৰ ফলশ্ৰুতিত শিৱ আৰু শ্ৰীকৃষ্ণৰ মাজত তুমুল ৰণ লাগে। ইয়েই বিখ্যাত হৰি-হৰৰ যুদ্ধ।

অন্য এক কিংবদন্তি মতে শ্ৰীকৃষ্ণৰ মহিষী ৰুক্মিণী শদিয়াৰ ওচৰৰ কুণ্ডিল ৰজাৰ জীয়ৰি আছিল। ই প্ৰমাণ কৰে যে সেই সময়ৰ অসমৰ সৈতে ভাৰতৰ আন প্ৰান্তৰ বৈবাহিক সম্বন্ধ পৰ্যন্ত চলিছিল।

তথ্য সংগ্ৰহ

শ্ৰেণী:অসমৰ ইতিহাস
দুলাৰি কুৰেশি

দুলাৰি কুৰেশি (; জন্ম: ২৪ ছেপ্টেম্বৰ ১৯৫০) এগৰাকী ভাৰতীয় শিক্ষাবিদ, শিল্প ইতিহাসবিদ আৰু লেখক। তেওঁ শিল্প, সংস্কৃতি আৰু পৰ্যটন উন্নয়ন আৰু কীৰ্তিচিহ্নসমূহৰ ওপৰত ইয়াৰ প্ৰভাৱৰ ওপৰত ১০০০ৰো অধিক প্ৰবন্ধ লিখিছে। তেওঁ ঔৰংগাবাদৰ ড° বাবাছাহেব আম্বেদকাৰ মাৰাথৱাড়া বিশ্ববিদ্যালয়ৰ পৰ্যটন প্ৰশাসন বিভাগৰ অৱসৰপ্ৰাপ্ত অধ্যাপিকা আৰু সঞ্চালক। তেওঁ ইলোৰা-অজন্তা ঔৰংগাবাদ উৎসৱৰ সাংস্কৃতিক অধ্যক্ষও। তেওঁৰ এক গুৰুত্বপূৰ্ণ অৱদান হ'ল ঔৰংগাবাদৰ ওচৰৰ পিতলখোৰাত শিলালিপিৰ আৱিষ্কাৰ। কুৰেশি ভাৰতীয় পৰ্যটন কংগ্ৰেছৰ (পশ্চিম অঞ্চল) সভাপতি। তেওঁ মহাৰাষ্ট্ৰৰ ঔৰংগাবাদৰ বাসিন্দা।

ইতিহাস

ইতিহাসবিদ হোৱাৰ উপৰিও কুৰেশি এজন ইতিহাসৰ কৰ্মীও। এ এছ আইক পৰিকল্পনা কৰিবলৈ বাধ্য কৰাত আৰু অজন্তা গুহাত কিছুমান শিলৰ বাট্ট্ৰেছিং আৰু ৱাটাৰপ্ৰুফিং কাম কৰাৰ লগতে ইয়াৰ কেইটামান ফ্ৰেস্কোৰ ৰাসায়নিক সংৰক্ষণৰ ক্ষেত্ৰতো তেওঁ মুখ্য ভূমিকা পালন কৰিছিল। কুৰেশি‍, মৰৱঞ্চিকাৰ আৰু ৱালটাৰ স্পিংকেও পূৰ্বতে অজন্তাৰ ৰক্ষণশীলসকলে কৰা ভুলবোৰৰ কথা আঙুলিয়াই দিছিল। তেওঁলোকে মত প্ৰকাশ কৰিছিল যে কেৱল সেইসমূহ দেৱালচিত্ৰসমূহৰহে এএছআই বা অজন্তা গুহা সংৰক্ষণৰ বাবে কাম কৰা আন যিকোনো ৰাষ্ট্ৰীয় বা আন্তঃৰাষ্ট্ৰীয় সংস্থাই যত্ন ল'ব লাগে।

তথ্যসূত্ৰ

শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
ইমৰান শ্বাহ

ইমৰান শ্বাহ বা নৱাব ইমৰান শ্বাহ (, জন্ম: ১৯৩৩) অসমৰ এজন কবি, ঔপন্যাসিক, গল্পকাৰ, নাট্যকাৰ আৰু অনুবাদক। ২০২৪ চনৰ ফেব্ৰুৱাৰী মাহত ডিব্ৰুগড় বিশ্ববিদ্যালয়ে ‘ডি লিট’ উপাধি প্ৰদান কৰে৷

চমু জীৱনী

১৯৩৩ চনৰ ২৩ নৱেম্বৰত শিৱসাগৰ জিলাত ইমৰান শ্বাহৰ জন্ম হৈছিল। পিতৃৰ নাম মহম্মদ শ্বাহ আৰু মাতৃৰ নাম মৰিয়ম নিচা তেখেতৰ শিক্ষা জীৱনৰ আৰম্ভণি ১৯৬৩ চনত শিৱসাগৰৰ ২ নং ধাই আলি প্ৰাথমিক বিদ্যালয়ত হৈছিল তেওঁ ১৯৫৮ চনত শিৱসাগৰ মহাবিদ্যালয়ৰ পৰা স্নাতক পৰীক্ষাত উত্তীৰ্ণ হোৱাৰ পাছত ১৯৬২ চনত গুৱাহাটী বিশ্ববিদ্যালয়ৰ পৰা অসমীয়া সাহিত্যক মুখ্য বিষয় হিচাপে লৈ স্নাতকোত্তৰ পৰীক্ষাত উত্তীৰ্ণ হয়। শিক্ষাৰ্থী জীৱনৰ অন্তত শ্বাহে গড়গাঁও মহাবিদ্যালয়ৰ অস্থায়ী অধ্যাপক পদত যোগদান কৰি কৰ্মজীৱনৰ পাতনি মেলে।
ইমৰান শ্বাহ ৰচনাৱলী (সম্পাদনা: ড॰ কৃষ্ণ কুমাৰ মিশ্ৰ, প্ৰকাশ: ২০১০) ২০১২ চনৰ নৱেম্বৰ মাহৰ ১৮ তাৰিখে তেখেত অসম সাহিত্য সভাৰ সভাপতি হিচাপে নিৰ্বাচিত হয়। তেওঁক ভাৰত চৰকাৰে ২০২১ চনত সাহিত্য আৰু শিক্ষাৰ ক্ষেত্ৰত চতুৰ্থ সৰ্বোচ্চ অসামৰিক সম্মান পদ্মশ্ৰী বঁটাৰে সন্মানিত কৰে।

তথ্য সংগ্ৰহ

বাহ্যিক সংযোগ

অসম সাহিত্য সভাৰ নৱ-নিৰ্বাচিত সভাপতি ইমৰান শ্বাহ দেৱৰ সৈতে এক সাক্ষাৎকাৰ , সাহিত্য ডট অৰ্গ, আহৰণ: ৩০ জানুৱাৰী, ২০১২

ইমৰান শ্বাহ সম্পৰ্কীয় বা-বাতৰি , ছেভেন চিষ্টাৰচ ৱেবছাইটত
ইমৰান শ্বাহলৈ আজান পীৰ বঁটা , দ্য আসাম ট্ৰিবিউন কাকতত প্ৰকাশিত বাতৰি
ইমৰাণ শ্বাহ : জীৱন : দৃষ্টি-সৃষ্টি, জামালুদ্দিন আহমেদ , সাহিত্য ডট অৰ্গ, আহৰণ: ৩০ জানুৱাৰী, ২০১২

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া কবি
শ্ৰেণী:অসমীয়া গল্পকাৰ
শ্ৰেণী:অসম সাহিত্য সভাৰ সভাপতি
শ্ৰেণী:অসম উপত্যকা সাহিত্য বঁটা বিজয়ী
শ্ৰেণী:পদ্মশ্ৰী বঁটা বিজয়ী
আলমিলা বাগ্ৰিয়াচিক

আলমিলা বাগ্ৰিয়াচিক (; জন্ম: ১০ জুলাই ১৯৯০) এগৰাকী তুৰ্কী-জাৰ্মান অভিনেত্ৰী। তেওঁ জাৰ্মান চলচ্চিত্ৰ আৰু টেলিভিছনত অভিনয় কৰিছে।

জীৱন আৰু কেৰিয়াৰ

বাগ্ৰিয়াচিকৰ জন্ম ১৯৯০ চনত আংকাৰাত হৈছিল। তেওঁৰ পিতৃ-মাতৃ তুৰ্কী মাধ্যমৰ সংবাদদাতা আছিল আৰু ১৯৯৫ চনত তেওঁলোক বাৰ্লিনলৈ স্থানান্তৰিত হয়। তাতেই তেওঁ জাৰ্মান আৰু তুৰ্কী দুয়োটা ভাষা আয়ত্ত কৰি ডাঙৰ-দীঘল হয়। ২০০৮ চনত বাৰ্লিনৰ ক্ৰুজবাৰ্গৰ এটা ক্লাবত এগৰাকী ফটোগ্ৰাফাৰে তেওঁক হঠাতে আৱিষ্কাৰ কৰে আৰু এটা অডিচনলৈ আমন্ত্ৰণ জনায়। তেওঁ ফিঅ' আলাদাগৰদ্বাৰা পৰিচালিত ড্ৰামা ৱেন উই লীভ-ত এটা চৰিত্ৰ লাভ কৰে, যিখন ২০১০ চনত বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছিল।

বাগ্ৰিয়াচিকে পৰৱৰ্তী সময়ত অসংখ্য টেলিভিছন ধাৰাবাহিকত মুখ্য চৰিত্ৰত অভিনয় কৰে, যেনে: ডেৰ ক্ৰিমিনালিষ্ট, নট্ৰাফ হাফেনকাণ্ডে, ডেৰ লেহৰাৰ, গ্ৰোছষ্ট্যাডট্ৰিভিয়াৰ আৰু দ্য ওল্ড ফক্স। ২০০৮ চনৰপৰা ২০১০ চনৰ ভিতৰত বাগ্ৰিয়াচিকে বাৰ্লিনৰ হেব্বেল এম উফাৰ থিয়েটাৰত আইন ৱাৰ্নগেডিচ্ট নাটকত মুখ্য চৰিত্ৰত অভিনয় কৰিছিল।

২০১৫ চনৰ অক্টোবৰ মাহত জাৰ্মানীত মুক্তি পোৱা পূৰ্ণদৈৰ্ঘ্য চলচ্চিত্ৰ হৰ্ডুৰ-ত বাগ্ৰিয়াচিকে তেওঁৰ প্ৰথমটো ডাঙৰ মুখ্য চৰিত্ৰত অভিনয় কৰে। জাৰ্মান চলচ্চিত্ৰ ৰেটিং কৰ্তৃপক্ষই (FBW) এই ছবিখনক "বিশেষভাৱে সাৰুৱা" (Especially worthwhile) হিচাপে চিহ্নিত কৰিছিল। জুৰীৰ সিদ্ধান্তৰ অন্যতম কাৰণ আছিল: "ছবিখনৰ নায়িকা আইলিনৰ চৰিত্ৰত তৰুণী আলমিলা বাগ্ৰিয়াচিকৰ নিৰ্বাচনক ভাগ্যৰ এক পৰশ বুলি ক'ব পাৰি।" জাৰ্মান চলচ্চিত্ৰ সমালোচক সংঘই ২০১৫ চনত হৰ্ডুৰ-ত কৰা অভিনয়ৰ বাবে বাগ্ৰিয়াচিকক শ্ৰেষ্ঠ অভিনেত্ৰীৰ বাবে মনোনীত কৰিছিল।

২০১৫ চনত এআৰডি টেলিভিছন ধাৰাবাহিক ডিটেক্টিভ পাছা-ত বাগ্ৰিয়াচিকে তদন্তকাৰী জালে চেংগিজৰ মুখ্য চৰিত্ৰটো গ্ৰহণ কৰে।

বঁটা বিজয়ী টিএনটি ধাৰাবাহিক ৪ ব্লকছ-ত (যিয়ে ৩টা শাখাত জাৰ্মান টেলিভিছন বঁটা, ৬টা শাখাত জাৰ্মান একাডেমী অফ টেলিভিছন পুৰস্কাৰ, গ্ৰিম বঁটা ২০১৭ আৰু গোল্ডেন কেমেৰা ২০১৭ লাভ কৰিছিল) বাগ্ৰিয়াচিকে ফ্ৰেডেৰিক লাউ আৰু ৰেপাৰ ভেইচেলৰ বিপৰীতে আমাৰা নামৰ মুখ্য মহিলা চৰিত্ৰত অভিনয় কৰে। টিএনটি ধাৰাবাহিকখনে ২০১৭ চনৰ ৮ মে'ৰপৰা এই স্ব-প্ৰযোজিত ধাৰাবাহিকখনৰ প্ৰথম ৬টা খণ্ড সম্প্ৰচাৰ কৰিবলৈ আৰম্ভ কৰে। ইয়াৰ প্ৰথম দুটা খণ্ড ২০১৭ চনৰ বাৰ্লিনেলত প্ৰদৰ্শিত হৈছিল। ২০১৮ চনত দ্বিতীয়টো ছিজনৰ শ্বুটিং শেষ হয় আৰু ২০১৮ চনৰ ১১ অক্টোবৰৰপৰা ই সম্প্ৰচাৰিত হয়।

২০১৫ চনৰ শেষৰপৰা ২০১৭ চনলৈ বাগ্ৰিয়াচিকে সফল তুৰ্কী ধাৰাবাহিক হায়াত চৰ্কিচি (জীৱন-সংগীত)-ত ফিলিজৰ চৰিত্ৰত অভিনয় কৰিছিল। ২০১৭ চনৰ মাজভাগৰপৰা তেওঁ টাটৰ্ট-ৰ কিয়েল খণ্ডবোৰত এক্সেল মিলবাৰ্গৰ সৈতে কমিছনাৰ মিলা শ্বাহীন হিচাপে অভিনয় কৰি আহিছে। তেওঁৰ অন্যান্য সম্পূৰ্ণ হোৱা প্ৰকল্পসমূহৰ ভিতৰত আছে লাৰ্ছ বেকাৰৰদ্বাৰা পৰিচালিত জেডিএফ প্ৰডাকচনৰ নাচচচিচ্ট – ইছ লেবে ডেৰ টোড (২০১৭) আৰু ডেৰ গুটে বুল্লে: ফ্ৰিছ অডাৰ ষ্টিৰ্ব (২০১৮), লগতে এআৰডি টিভিৰ দুই খণ্ডৰ ধাৰাবাহিক উন্সচুলডিগ (২০১৮)। বাগ্ৰিয়াচিকে ২০১৭/২০১৮ বৰ্ষৰ ছিজনত শ্বাউচপিয়েলহাউছ বোচুমত অনুষ্ঠিত হোৱা বিশ্ব প্ৰিমিয়াৰ ট্ৰাউম ৱাইটাৰ-ত নীল নামৰ মুখ্য অভিনেত্ৰী হিচাপেও অভিনয় কৰিছিল।

বাগ্ৰিয়াচিকৰ মূল বাসস্থান বাৰ্লিনত।

তথ্যসূত্ৰ

বাহ্যিক সংযোগ

Almila Bagriacik at filmportal.de

শ্ৰেণী:অভিনেত্ৰী
লাইশ্ৰাম চৰিতা দেৱী

লাইশ্ৰাম চৰিতা দেৱী ( জন্ম ১ মাৰ্চ, ১৯৮২) মণিপুৰৰ এগৰাকী ভাৰতীয় বক্সাৰ। তেওঁ এগৰকী জাতীয় চেম্পিয়ন আৰু প্ৰাক্তন আন্তৰাষ্ট্ৰীয় চেম্পিয়ন। ২০০৯ চনত তেওঁ ক্ৰীড়াৰ জগতলৈ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে ’অৰ্জুন বঁটা’ প্ৰদান কৰে।

শৈশৱ

চৰিতা দেৱীৰ জন্ম হৈছিল মণিপুৰৰ থৌবাল জিলাত। কৃষক পৰিয়য়ালৰ আঠোটা সন্তানৰ ভিতৰত তেওঁ ষষ্ঠ আছিল। তেওঁৰ শৈশৱৰ প্ৰায়ভাগ সময় অতিবাহিত হৈছিল খেতি পথাৰত মাক দেউতাকক সহায় কৰি। তেওঁ মণিপুৰৰ ৱাইথৌ মপল উচ্চ মাধ্যমিক বিদ্যালয় (Waithou Mapal High School) আৰু থৌবালৰ বাল বিদ্যামন্দিৰত স্কুলীয়া শিক্ষা সাং কৰে। পৰৱৰ্ত্তী সময়ত বক্সিঙৰ কাৰ্য্যক্ৰমণিকাৰ সৈতে খাপ খুৱাই লোৱাৰ অৰ্থে তেওঁ মুক্ত শিক্ষা লৈ উচ্চতৰ মাধ্যমিক শ্ৰেণী সম্পূৰ্ণ কৰে। ইয়াৰ পিছত তেওঁ বিভিন্ন আন্তৰাষ্ট্ৰীয় প্ৰতিযোগিতাত পদক লাভ কৰিবলৈ সক্ষম হৈছে। ইয়াৰ ভিতৰত উল্লেখযোগ্যসমূহ হৈছে-

সোণৰ পদক, আন্তৰাষ্ট্ৰীয় চেম্পিয়নশ্বিপ, ২০০৬, নতুন দিল্লী
ব্ৰঞ্জৰ পদক, তৃতীয় আন্তৰাষ্ট্ৰীয় মহিলা চেম্পিয়নশ্বিপ, ২০১০, ৰাছিয়া
ৰূপৰ পদক, কমনৱেলথ গেমছ, ২০১৪, গ্লাছগ’
ৰূপৰ পদক, ভাৰতীয় মুক্ত আন্তৰাষ্ট্ৰীয় চেম্পিয়নশ্বিপ (Indian Open International Championships), ২০১৮, নতুন দিল্লী
সোণৰ পদক, ৰাষ্ট্ৰীয় বক্সিং চেম্পিয়নশ্বিপ (Sr. National Boxing Championships), ৰ’হটক

দেৱীয়ে ২০১৬ চনৰ ৰিয়’ অলিম্পিকৰ বাবে নিৰ্বচিত হ’বলৈ সক্ষম নহ’ল।

২০১৪ চনৰ এছিয়ান গেমছ বিতৰ্ক

দেৱীয়ে ২০১৪ চনত দক্ষিণ কোৰিয়াত অনুষ্ঠিত এছিয়ান গেমছৰ বাবে নিৰ্বাচিত হয় ( 2014 Asian Games lightweight) কোৱাৰ্টাৰ ফাইনেলত ৩-০ ৰে জিকি ৩০ ছেপ্টেম্বৰৰ দিনা তেওঁ ছেমিফাইনেলত দক্ষিণ কোৰিয়াৰ পাৰ্ক জি-না (Park Ji-Na) বিৰুদ্ধে খেলে। খেলখনৰ শেষত তেওঁক বিচাৰক মণ্ডলীয়ে ০-৩ ত পৰাজিত হোৱা বুলি ৰায় দিয়ে। এই ৰায়ে যথেষ্ট বিতৰ্কৰ সৃষ্টি কৰে। ইয়াৰ কাৰণ আছিল, দেৱীয়ে তৃতীয় আৰু চতুৰ্থ ৰাউণ্ডত দেৱীয়ে পাৰ্কক পৰাজিত কৰিছিল আৰু প্ৰথম দুটা ৰাউণ্ডতো পাৰ্কক ধৰাসায়ী কৰে। এই ঘটনাৰ পিছত ভাৰতীয় দলে বিচাৰকৰ সিদ্ধান্তৰ বিৰুদ্ধে প্ৰতিবাদ দাখিল কৰে কিন্তু টেকনিকেল কমিটিয়ে সেই আবেদন খাৰিজ কৰে। বঁটা বিতৰণীত দেৱীয়ে ব্ৰঞ্জৰ পদক গ্ৰহণ নকৰে বুলি ঘোষণা কৰি ৰূপৰ পদক লাভ কৰা পাৰ্কক এই পদক ল’বলৈ আহ্বান জনায়। অৱশ্যে পিছত তেওঁ পদকটো গ্ৰহণ কৰিবলৈ মান্তি হয়। এই ঘটনাৰ পিছত টেকনিকেল কমিটিয়ে এবছৰৰ বাবে দেৱীৰ অংশগ্ৰহণ বাতিল কৰে আৰু তেওঁৰ ক’চকো অব্যাহতি দিয়া হয়।

তথ্যউৎস

শ্ৰেণী:ভাৰতৰ ব্যক্তি
শ্ৰেণী:মণিপুৰৰ ব্যক্তি
শ্ৰেণী:অৰ্জুন বঁটা বিজয়ী
শ্ৰেণী:ভাৰতৰ বক্সাৰ
মায়িলাম্মা

মায়িলাম্মা (ইংৰাজী: Mayilamma) থলুৱা জনজাতীয় সম্প্ৰদায়ৰ এগৰাকী সমাজ সেৱক। তেওঁ কেৰেলাৰ পালাক্কাডৰ প্লাচিমাডাত কোকা কোলা কোম্পানীৰ বিৰুদ্ধে বিদ্ৰোহ কৰিছিল৷ তেওঁক আউটলুক আলোচনীৰ তৰফৰ পৰা স্পিক আউট বঁটা (Speak Out award) আৰু স্ত্ৰী শক্তি বঁটা (Sthree Shakthi Award) প্ৰদান কৰা হৈছিল। তেওঁক 'প্লাচিমাডা নায়িকা' (Plachimada Heroine) বুলিও জনা যায়।

প্ৰাৰম্ভিক জীৱন

১৯৩৭ চনৰ ১০ আগষ্টত পলাক্কাডৰ সীমান্তৰ মুথালামাদা গাঁৱত মায়িলাম্মাৰ জন্ম হয়। তেওঁৰ পিতৃ ৰমন আৰু মাতৃ কুৰুমাণ্ডা৷ মাত্ৰ ১৫ বছৰ বয়সতে তেওঁক প্লাচিমাডাৰ পৰা অহা মাৰি মুথুৰ লগত বিয়া কৰাই দিয়া হৈছিল। তেওঁ বিয়াৰ পিছত স্বামীৰ সৈতে প্লাচিমাডাত থাকিবলৈ লৈছিল। তেওঁলোকৰ চাৰিজন সন্তান আছিল। সমাজ সেৱাৰ তৃণমূল পৰ্যায়ৰ সক্ৰিয়ভাবে কাম কৰাৰ আগতেই মাৰি মুথুৰ মৃত্যু হয়।

কোকো-কোলাৰ বিৰুদ্ধে সংগ্ৰাম

মায়িলাম্মা বাস কৰা কেৰেলাৰ পালাক্কাড জিলাৰ প্লাচিমাডা অঞ্চলত কোকাকোলাৰ কাৰ্য্যকলাপৰ প্ৰত্যক্ষ প্ৰভাৱ পৰিছিল। সেই অঞ্চলৰ কুঁৱাৰ পানী (প্লাচিমাদাৰ বিজয়নগৰ কলনীত) কোকাকোলাৰ কাৰ্য্যকলাপৰ ফলত ইমানেই প্ৰদূষিত হৈছিল যে ইয়াক মানুহৰ খোৱাৰ বাবে অনুপযুক্ত বুলি গণ্য কৰা হৈছিল।

অঞ্চলটোৰ পানীৰ নাটনি আৰু প্ৰদূষণৰ বাবে কোকাকোলাক জবাবদিহি কৰাৰ অভিযানত মায়িলাম্মাই মূল ভূমিকা পালন কৰিছিল। আন্দোলন চলোৱাৰ এবছৰৰ পিছত তেওঁ এই আন্দোলনত যোগদান কৰিছিল। ২০০২ চনৰ ২২ এপ্ৰিলত তেওঁ কোকো-কোলাৰ বিৰুদ্ধে সত্যগ্ৰহ আৰম্ভ কৰে। তেওঁৰ নেতৃত্বতেই ২০০৪ চনৰ মাৰ্চ মাহত কোম্পানীয়ে কোকাকোলাৰ বটলিং প্লাণ্টটো বন্ধ কৰিবলৈ বাধ্য হৈছিল। তাৰ পিছৰ পৰাই এই উদ্যোগটো বন্ধ হৈ আছে।

এৰাভালাৰ জনগোষ্ঠীৰ সদস্য মায়িলাম্মা প্লাচিমাডাৰ কোকাকোলাৰ বিৰুদ্ধে অভিযানত আগভাগ লোৱা কোকাকোলা বিৰুদ্ধ সমৰ সমিতি (এণ্টি কোকাকোলা সংগ্ৰাম সমিতি)ৰ প্ৰতিষ্ঠাপক আছিল। ২০০২ চনৰ ২২ এপ্ৰিলৰ পৰা কোকাকোলা বিৰোধী সংগ্ৰাম সমিতিয়ে কোকাকোলাৰ কাৰখানাৰ প্ৰৱেশ দ্বাৰৰ সন্মুখত এক অবিৰত আন্দেলন অনুষ্ঠিত কৰি আহিছে আৰু ইয়াক স্থায়ীভাৱে বন্ধ কৰাৰ দাবী জনাইছে।

তেওঁ কেতিয়াও কোনো ৰাজনৈতিক দলত যোগদান কৰা নাছিল কাৰণ তেওঁ অনুভৱ কৰিছিল যে ৰাজনৈতিক দলসমূহ তৃণমূল পৰ্যায়ৰ উন্নয়নৰ বাবে ক্ষতিকাৰক।

তথ্য সংগ্ৰহ

শ্ৰেণী:মৃত ব্যক্তি
শ্ৰেণী:ভাৰতীয় নাৰী
আন্দ্ৰেয়া কেভিচুছা

কেৰল আন্দ্ৰেয়া কেভিচুছা ( ; জন্ম: ১৮ ফেব্ৰুৱাৰী ২০০১) নাগালেণ্ডৰ এগৰাকী ভাৰতীয় মডেল আৰু অভিনেত্ৰী। তেওঁ ২০২২ চনত আয়ুষমান খুৰৰানাৰ সৈতে অনেক চলচ্চিত্ৰত অভিনয়ত অভিষেক ঘটায়, যাৰ বাবে তেওঁ শ্ৰেষ্ঠ মহিলা অভিষেকৰ বাবে ফিল্মফেয়াৰ বঁটা লাভ কৰে।

প্ৰাথমিক জীৱন

কেৰল আন্দ্ৰেয়া কেভিচুছাৰ জন্ম হৈছিল ২০০১ চনৰ ১৮ ফেব্ৰুৱাৰী তাৰিখে নাগালেণ্ডৰ কোহিমাত। তাইৰ পিতৃ খোনোমাৰ এজন আংগামী নগা, লগতে মিজো বংশৰ। তাইৰ মাক আছিল আও নগা৷ তেওঁ পাঁচগৰাকী ভগ্নীৰ ভিতৰত সৰু। কেভিচুছাই স্কুলীয়া শিক্ষা কোহিমাৰ লিটিল ফ্লাৱাৰ হাইয়াৰ ছেকেণ্ডাৰী স্কুলৰ পৰা কৰিছিল।

কেৰিয়াৰ

কেভিচুছাই ২০১৬ চনত ১৫ বছৰ বয়সত মডেলিং এজেন্সীয়ে স্কাউট কৰাৰ পিছত মডেলিং আৰম্ভ কৰিছিল।

কেভিচুছাই সব্যাসচী মুখাৰ্জীৰ দৰে ফেশ্বন ডিজাইনাৰ আৰু আন কেইবাটাও উল্লেখযোগ্য ব্ৰেণ্ডৰ সৈতে কাম কৰিছে। তেওঁ কেটৰিনা কাইফৰ প্ৰসাধন লাইন কে বিউটিৰ বাবেও কাম কৰিছিল আৰু ভোগ ইণ্ডিয়া, এলে, ফেমিনা আদি আলোচনীৰ সম্পাদকীয় আৰু ফিল্মফেয়াৰ, গ্ৰেজিয়া, লুচিয়াৰ, আৰু হাৰ্পাৰছ বাজাৰৰ কভাৰত প্ৰকাশ পাইছে।

২০২২ চনত কেভিচুছাই আনেক চলচ্চিত্ৰৰ যোগেদি চলচ্চিত্ৰ জগতত অভিষেক ঘটায়। ছবিখনৰ লেখক আৰু পৰিচালক অনুভৱ সিনহা। কেভিচুছাই উত্তৰ-পূব ভাৰতীয় বক্সাৰৰ চৰিত্ৰত অভিনয় কৰিছে।

চলচ্চিত্ৰ তালিকা

বৰ্ষ
শিৰোনাম
ভূমিকাৰ নাম
টোকা

২০২২
আনেক
আইডো
চলচ্চিত্ৰ আৰম্ভণি

বাহ্যিক সংযোগ

Andrea Kevichüsa on Anima Creatives

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:অভিনেত্ৰী
শ্ৰেণী:মডেল
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
স্বপ্নৰ কাৰাগাৰ (কবিতা সংকলন)

স্বপ্নৰ কাৰাগাৰ চৈয়দ পাৰভিজ হুচেইনৰ এখন কবিতা সংকলন৷ ২০১৮ চনৰ মাৰ্চ মাহত প্ৰথম প্ৰকাশ হোৱা এই কবিতা সংকলনখনৰ প্ৰকাশক সংস্কৃতি প্ৰকাশন, যোৰহাট - ১, অসম৷

উক্তি‍

"ঈশ্বৰে মানিব নোৱাৰে‍আন কোনো ঈশ্বৰকবিষাদৰ দিনতোবিলাপ কৰিব নোৱাৰে‍কাৰো ওচৰত"

"দুখৰ বাঁহী বজাই বিষাদময় কৰি তুলিব পাৰি বতাহযিকোনো চুক্তিত স্বাক্ষৰ কৰি বিক্ৰী কৰি দিব পাৰি নিজকইচ্ছা কৰিলেইসলাই দিব পাৰি নামকিন্ত সলাই দিব নোৱাৰি আই আৰু পিতাইক"

"হাবি বাঢি়লে ৰজাই ভয় কৰে‍হাবি বাঢি়লে বৰলে বাহ ল'বগছপাতৰ আঁৰত ভ্ৰূণৰ দৰেবাঢি়ব কিছুমান কোষকোষৰ গাত আৰু কোষ"

"আপুনি হয়তো ভালদৰে জানে‍সহজ যিমান মৃত্যুজীয়াই থকাটো ইমান সহজ নহয়"

"প্ৰেমিক হোৱাৰ যদি এটা তাৰিখ আছে‍ৰঙা চিঞাহীৰে কেলেণ্ডাৰত দাগ দি ৰাখিম"

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া কবিতা সংকলন
যনি

যনি হৈছে এপিয়েচি (বা উমবেললাইফে) পৰিয়ালৰ এবিধ একবৰ্ষী গুল্মজাতীয় উদ্ভিদ। ইয়াক ইংৰাজীত আজুৱাইন (Ajwain), আজুৱান (ajowan), আজুৱান কাৰাৱে (ajowan caraway), বিছপ্‌ছ ৱিড (bishop's weed), কাৰম (carom) আদি নামেৰে জনা যায়। উদ্ভিদৰ পাত আৰু বীজসদৃশ ফল (প্ৰায়ে বীজ বুলি ভুল কৰা হয়) দুয়োটা মানুহে খাদ্য হিচাপে গ্ৰহণ কৰে। "বিছপ্‌ছ ৱিড" নামটোৱে যনিগুটিক বুজায় যদিও ই আন কিছুমান উদ্ভিদৰো সাধাৰণ নাম। ইয়াৰ "বীজ" (অৰ্থাৎ ফল) প্ৰায়ে লভেজ (Lovage) "বীজ" ৰ সৈতে বিভ্ৰান্ত হয়। ভাৰত, ইৰাণ, ইজিপ্ত, আফগানিস্তান আদি দেশত মছলা অথবা ঔষধৰ উপাদান হিচাপে ব্যৱহাৰ কৰা হয়।

তথ্য সংগ্ৰহ

শ্ৰেণী:মছলা
বৌৱা দেৱী

বৌৱা দেৱী এগৰাকী ভাৰতীয় চিত্ৰশিল্পী। তেওঁ বিহাৰৰ মিথিলা অঞ্চলত প্ৰচলিত লোক চিত্ৰকলা মধুবানী চিত্ৰশিল্পৰ লগত জড়িত। ই এটি ঐতিহ্যমণ্ডিত মৌলিক শিল্প। এই চিত্ৰকলা হাতৰ আঙুলি, কাঠি, ব্ৰাচ, নিব-কলম, জুইশলা কাঠি আদি ব্যৱহাৰ কৰি তৈয়াৰ কৰা হয়। প্ৰাকৃতিক ভাবে তৈয়াৰী ৰং আৰু ৰঞ্জক এই ছবিসমূহত ব্যৱহাৰ কৰা হয়। দৃষ্টিনন্দন জ্যামিতিক শৈলীয়েই হৈছে ছবিসমূহৰ মূল বৈশিষ্ট্য। বৰ্তমান ইয়াক হস্তনিৰ্মিত কাগজ আৰু কেনভাছলৈ স্থানান্তৰ কৰা হৈছে। বৌৱা দেৱীয়ে ১৯৮৪ চনত ৰাষ্ট্ৰীয় বঁটা লাভ কৰিছিল। মধুবানী চিত্ৰশিল্পলৈ তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে তেওঁক ২০১৭ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

জীৱনী

বৌৱা দেৱীয়ে প্ৰায় ৬০ বছৰ ধৰি মৈথিলী চিত্ৰকলা অনুশীলন কৰি আহিছে। তেওঁ ১২ বছৰ বয়সত বিবাহ পাশত আৱদ্ধ হৈছিল। তেওঁৰ শাহুয়েকে তেওঁক চিত্ৰকলা অনুসৰণ কৰিবলৈ উৎসাহিত কৰিছিল। ১৯৬৬ চনত বস্ত্ৰ মন্ত্ৰালয়ৰ উপদেষ্টা সংস্থা অইল ইণ্ডিয়া হস্তশিল্প পৰিষদৰ পৰিচালক পুপুল জয়কাৰে মুম্বাইৰ শিল্পী ভাস্কাৰ কুলকাৰ্ণীক কলা আৰু শিল্পী বিচাৰি মধুবানীলৈ প্ৰেৰণ কৰিছিল। যেতিয়া তেওঁ কুলকাৰ্ণীক লগ পাইছিল তেতিয়া তেওঁ এগৰাকী কিশোৰী আছিল আৰু শিল্পীসকলৰ দলৰ ভিতৰত আটাইতকৈ কনিষ্ঠ আছিল। তেওঁলোকে মিথিলা কলাক বেৰৰ পৰা আনুষ্ঠানিকভাৱে কাগজ আৰু কেনভাচলৈ স্থানান্তৰ কৰিছিল। পৰম্পৰাগতভাৱে মধুবানী চিত্ৰ ঘৰৰ বেৰত কৰা কলা হিচাপে অনুশীলন কৰা হৈছিল। ভাস্কৰ কুলকৰ্ণীয়ে তেওঁলোকৰ চিত্ৰকৰ্মসমূহ সংগ্ৰহালয়লৈ লৈ গৈছিল আৰু পিছলৈ তেওঁ বৌৱা দেৱীক ৰাষ্ট্ৰীয় শিল্প সংগ্ৰহালয়লৈ আহিবলৈ উৎসাহিত কৰিছিল। কুলকাৰ্ণীৰ বাবে কাম কৰা প্ৰথম বছৰত তেওঁক প্ৰতি পেইণ্টিংত ১.৫০ টকা পৰিশোধ কৰা হৈছিল। তাৰ পিছত তেওঁৰ শিল্প স্পেইন, ফ্ৰান্স আৰু জাপানৰ চিত্ৰ বিথিকা আৰু সংগ্ৰহালয়লৈ নিয়া হৈছে। ২০১৫ চনত তেওঁৰ এখন চিত্ৰ প্ৰধানমন্ত্ৰী নৰেন্দ্ৰ মোদীয়ে ভাৰত ভ্ৰমণৰ সময়ত হেন'ভাৰৰ মেয়ৰ ষ্টিফেন স্কষ্টক উপহাৰ দিছিল।

শৈলী

যোৱা পাঁচ দশকধৰি মধুবানী কলাৰ প্ৰাধান্য বৃদ্ধি পাইছে আৰু বৌৱা দেৱীৰ শিল্পয়ে সমালোচকৰ প্ৰশংসা লাভ কৰিছে। তেওঁ ১৯৮৯ চনত চেণ্টাৰ পম্পিডুত মেজিকিয়েনছ দে লা টেৰেত দে টেৰেত নিজৰ শিল্প প্ৰদৰ্শন কৰা প্ৰথম ভাৰতীয় মহিলা চিত্ৰশিল্পী। তেওঁ কাগজৰ সৰু শ্বীটৰ পৰা ২০ ফুট ডাঙৰ পটভূমিত মিথিলা শৈলীৰ ছবি আঁকে। তেওঁৰ চিত্ৰসমূহত ধৰ্মীয় কাহিনী যেনে ভগৱান কৃষ্ণ আৰু সীতাৰ দৃষ্টিভংগীৰে ৰাম আৰু সীতাৰ পৌৰাণিক কাহিনী আদি প্ৰতিফলিত হয়। বৌৱা দেৱীয়ে তেওঁৰ চিত্ৰৰ বাবে হস্তনিৰ্মিত কাগজ আৰু প্ৰাকৃতিক ৰং ব্যৱহাৰ কৰে। মুখ্যতঃ তেওঁৰ পেলেটত ক'লা, হালধীয়া, ৰঙা আৰু বগা ৰং ব্যৱহাৰ কৰে।

বঁটা আৰু সন্মান

পদ্মশ্ৰী, ২০১৭
ৰাষ্ট্ৰীয় পুৰস্কাৰ, ১৯৮৪

তথ্য উৎস

শ্ৰেণী:ভাৰতৰ ব্যক্তি
শ্ৰেণী:বিহাৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় চিত্ৰশিল্পী
শ্ৰেণী:পদ্মশ্ৰী বঁটা বিজয়ী
ফ্লাইবিগ

ফ্লাইবিগ হৈছে ভাৰতৰ ইন্দোৰৰ এখন আঞ্চলিক এয়াৰলাইন। ই গুৰুগ্ৰাম অৱস্থিত বিগ চাৰ্টাৰ প্ৰাইভেট লিমিটেডৰ অধিনত। এয়াৰলাইনটোৱে ২০২০ চনৰ ডিচেম্বৰত কাম আৰম্ভ কৰিছিল আৰু ভাৰতৰ ভিতৰত টায়াৰ-২ চহৰসমূহক সংযোগ কৰাৰ ওপৰত গুৰুত্ব আৰোপ কৰিছে।

ইতিহাস

কোম্পানীটোৱে অসামৰিক বিমান পৰিবহন মন্ত্ৰালয়ৰ পৰা অনাপত্তি প্ৰমাণপত্ৰ লাভ কৰিছে আৰু ১৪ ডিচেম্বৰ ২০২০ তাৰিখে ইয়াৰ এয়াৰ অপাৰেটৰ প্ৰমাণপত্ৰ (এ.ও.চি.) লাভ কৰিছে। ই একক এটিআৰ-৭২-৫০০-ৰ সৈতে কাম আৰম্ভ কৰিছিল। কোম্পানীটোৰ লক্ষ্য হৈছে টায়াৰ-২ চহৰসমূহক সেৱা আগবঢ়োৱা আৰু ইয়াৰ লক্ষ্য হৈছে অধিক এটিআৰ-৭২ আৰু এইচ.এ.এল.-য়ে ডৰ্ণিয়াৰ ২২৮ টা বিমান নিৰ্মাণ কৰা আৰু অৱশেষত ২০ খন ফ্লীটলৈ সম্প্ৰসাৰিত কৰা।

এয়াৰলাইনটোৱে যিকোনো নিৰ্ধাৰিত বিমান আৰম্ভ কৰাৰ আগতে, ই দিল্লীৰ পৰা শ্বিলঙক সেৱা আগবঢ়োৱাৰ বাবে চৰকাৰী নিবিদাৰ অধীনত ইয়াৰ প্ৰথম পথটো জিকিছিল। বিমানবোৰ ২১ ডিচেম্বৰ ২০২০ তাৰিখে আৰম্ভ হৈছিল আৰু ইয়াৰ দায়বদ্ধতা পূৰণ কৰিবলৈ, এয়াৰলাইনটোৱে স্পাইচজেটৰ পৰা এটা ডেছ ৮ কিউ৪০০ লীজত লৈছিল।

এয়াৰলাইনটোৱে ২০২০ চনৰ ৪ ডিচেম্বৰত প্ৰমাণিত বিমান পৰিচালনা কৰিছিল আৰু ২০২০ চনৰ ৩ জানুৱাৰীত ইন্দোৰৰ পৰা আহমেদাবাদলৈ ইয়াৰ প্ৰথম নিৰ্ধাৰিত বিমান পৰিচালনা কৰিছিল।

গন্তব্য স্থানসমূহ

ফ্লাইবিগ ভাৰতৰ ভিতৰত ৮ টা আঞ্চলিক গন্তব্যস্থানলৈ উৰা মাৰে, ইন্দোৰৰ দেৱী আহিল্য বাই হল্কাৰ বিমানবন্দৰত ইয়াৰ কেন্দ্ৰ।
{| class="wikitable sortable"
! ৰাজ্য
! চহৰ
! class="unsortable" |বিমানবন্দৰ
! টোকা
! class="unsortable" |
-
ছত্তীসগঢ়
ৰায়পুৰ
স্বামী বিবেকানন্দ বিমানবন্দৰ
-
দিল্লী
নতুন দিল্লী
ইন্দিৰা গান্ধী আন্তঃৰাষ্ট্ৰীয় বিমানবন্দৰ
-
অসম
কোকৰাঝাৰ (ধুবুৰী)
ৰূপসী বিমানবন্দৰ
align="" |

+ FlyBig fleet
Aircraft
In service
Orders
Passengers
Notes
এটিআৰ ৭২
১
১
৭২

Total
১
১

তথ্যসমূহ

শ্ৰেণী:ভাৰতৰ বিমান পৰিবহণ
ডনা ষ্ট্ৰিকলেণ্ড

ডনা থিয় ষ্ট্ৰিকলেণ্ড (জন্ম: ২৭ মে', ১৯৫৯) এগৰাকী কানাডিয়ান পদাৰ্থবিদ। লেজাৰ বিষয়ে গৱেষণা কৰি তেওঁ লেজাৰৰ উন্নতি সাধন কৰাৰ বাবে তেওঁ বিখ্যাত। পদাৰ্থ বিজ্ঞানৰ নোবেল বঁটা লাভ কৰা তেওঁ তৃতীয় গৰাকী মহিলা। ২০১৮ চনত তেওঁ আৰু তেওঁৰ পিএইচডি উপদেষ্টা জেৰাৰ্ড মৌৰোৰ লগত আৰু আৰ্থাৰ অস্কিনৰ সৈতে যুটীয়ভাৱে তেওঁলোকৰ লেজাৰ বিষয়ক গৱেষণাৰ বাবে পদাৰ্থবিজ্ঞানৰ নোবেল বঁটা লাভ কৰে। বৰ্তমান তেওঁ ৱাৰ্টালু বিশ্ববিদ্যালয়ত পদাৰ্থ বিজ্ঞান আৰু জ্যোতিৰ্বিজ্ঞান বিভাগৰ সহযোগী অধ্যাপক হিচাপে নিয়োজিত হৈ আছে।

প্ৰাৰম্ভিক জীৱন

১৯৫৯ চনৰ ২৭ মে তাৰিখে কানাডাৰ অন্তৰিঅ'ৰ গুইল্ফত ডনা ষ্ট্ৰিকলেণ্ডৰ জন্ম হয়।
তেওঁ ১৯৮১ চনত মেকমাষ্টাৰ বিশ্ববিদ্যালয়ৰ পৰা অভিযান্ত্ৰিক পদাৰ্থ বিজ্ঞান বিষয়ত অভিযান্ত্ৰিকৰ স্নাতক ডিগ্ৰী লাভ কৰে। পিছলৈ তেওঁ ৰচেষ্টাৰ বিশ্ববিদ্যালয়ৰ পৰা পোহৰ বিজ্ঞান বিভাগত ১৯৮৯ চনত পিএইচডি ডিগ্ৰী লাভ কৰে। তেওঁৰ ডক্টৰেল থেছিছৰ শিৰোনাম আছিল "অতি উজ্জ্বল লেজাৰৰ উন্নয়ন আৰু বহু ফটন আয়নিকৰণত ইয়াৰ ব্যৱহাৰ" আৰু ইয়াৰ উপদেষ্টা আছিল জেৰাৰ্ড মৌৰো।

বঁটা আৰু সন্মান

২০১১ তেওঁ চনত অপ্টিকেল ছচাইটিৰ উপাধ্যক্ষ আৰু ২০১৩ চনত অধ্যক্ষ আছিল। তেওঁ লগতে ২০০৪ চনৰ পৰা ২০১০ চনলৈ অপ্টিকেল লেটাৰ নামৰ জাৰ্নেল এখনৰ সম্পাদিকা আছিল।

১৯৯৯ চনত তেওঁ অন্তৰিঅ'ৰ বিখ্যাত ৰিচাৰ্ছ এক্সচেলেন্স বঁটা লাভ কৰে। তেওঁৰ গৱেষণা আৰু নেতৃত্বৰ বাবে ২০০০ চনত কত্ৰেল স্কলাৰ বঁটা লাভ কৰে। ২০০৮ চনত তেওঁ আমেৰিকাৰ অপ্টিকেল ছচাইটিৰ ফেল' নিৰ্বাচিত হয়।
১৯৯৯ – প্ৰিমীয়াৰ্ছ ৰিচাৰ্ছ এক্সচেলেন্স বঁটা
২০০৮ – অপ্টিকেল ছচাইটি অফ আমেৰিকাৰ ফেল'

তথ্য উৎস

বাহ্যিক সংযোগ

ডনা ষ্ট্ৰিকলেণ্ড Google Scholar Citations

শ্ৰেণী:পদাৰ্থ বিজ্ঞানী
শ্ৰেণী:কানাডাৰ ব্যক্তি
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
ৰৈক্ব

ৰৈক্ব (, ), এক দুখীয়া অচিনাকি গাড়ী-চালক, তেওঁৰ বিষয়ে মুক্তিক নীতিৰ চান্দোগ্য উপনিষদ চতুৰ্থ অধ্যায়ত প্ৰকাশ পাইছে, য'ত জানিব পৰা গৈছে যে তেওঁ সেইটো জানিছিল যিটো জনাটো প্ৰয়োজনীয় আৰু তেওঁ সেইটো জানিছিল, যাৰপৰা এই সকলোবোৰৰ উৎপত্তি হৈছিল। পৃথিৱী, স্বৰ্গ, জল, মহাকাশ আৰু বায়ুক ক্ৰমে সকলো বস্তুৰ তল হিচাপে ধৰি ৰখা উদ্দলক, প্ৰচিনশাল, বুদিলা, সৰকাৰাক্ষয় আৰু ইন্দ্ৰদ্যুম্নৰ লগতে আন বহুতৰ লগত ৰৈক্ব উপনিষদৰ অন্যতম আগশাৰীৰ ব্ৰহ্মাণ্ডবিজ্ঞান আৰু মনোবিজ্ঞান দাৰ্শনিক আছিল। তেওঁ ৰজা জনশ্ৰুতিক সম্বাৰ্গ বিদ্যা প্ৰদান কৰে। ইন্দ্ৰদ্যুম্নৰ দৰে তেৱোঁ বায়ুক সকলো বস্তুৰ তলৰ স্তৰ হিচাপে ধৰিছিল।

মহাবৃষ্ণৰ শাসক ৰজা জনশ্ৰুতি, তেওঁ তেওঁৰ দানশীলতা আৰু দানৰ বাবে বিখ্যাত আছিল, যিয়ে তেওঁ উপহাৰ আৰু দান হিচাপে দিয়া বস্তুবোৰৰ বাবে গৌৰৱ কৰিছিল। তেওঁ ৰৈক্বৰ বিষয়ে আকস্মিকভাৱে এটা হাঁহৰ কথাৰপৰা জানিব পাৰিছিল, যি ইতিমধ্যে তেওঁ দানৰদ্বাৰা আপ্লুত হৈছে, তেওঁক দেখিছিল, আৰু যাৰ কথা-বতৰা তেওঁ শুনিছিল। এটা হাঁহে আনটোক কোৱা শুনিছিল,

নিজে জ্ঞানী আৰু বিদ্বান জনশ্ৰুতিয়ে তেওঁ যি শুনিলে আৰু যিটো তেওঁক শুনাবলৈ উদ্দেশ্য কৰা হৈছিল তাক লৈ আচৰিত হৈ পৰিল।
তেওঁ দান-বৰঙনি লৈ ৰৈক্বৰ ওচৰলৈ গ’ল আৰু শূদ্ৰ বুলি কোৱাৰ পিছত (শূদ্ৰ মানে লোভৰদ্বাৰা যন্ত্ৰণাত ভুগি থকা আৰু সেয়েহে যন্ত্ৰণা আৰু দুখ-কষ্টেৰে যন্ত্ৰণাত ভুগি থকা) তেওঁ পুনৰ ৰৈক্বৰ ওচৰলৈ আৰু অধিক ধনী উপহাৰ আৰু তেওঁৰ সুন্দৰী কন্যাক উপহাৰ হিচাপে আগবঢ়াই লৈ গ’ল। ৰৈক্বই জনশ্ৰুতিক ক’লে যে বায়ু হৈছে সকলো বস্তুৰ অন্ত আৰু সেয়েহে যুক্তিগতভাৱে সকলো বস্তুৰ আৰম্ভণিও।

শোষণৰ প্ৰকৃত প্ৰক্ৰিয়াটো তেওঁ বুজাই দিয়া নাছিল যদিও শোষিত বস্তুবোৰৰ মাজত পানী আৰু জুইক অন্তৰ্ভুক্ত কৰাত ৰৈক্বে সাহস কৰিছিল, সেই দুটা উপাদান যিবোৰক সকলো বস্তুৰ উৎপত্তিস্থলৰপৰাই বুলি ধৰা হৈছিল। উষস্তি চক্ৰায়ণে প্ৰাণক জীৱন-নীতি হিচাপে গণ্য কৰাৰ লগে লগে ৰৈক্বে বৃহৎ বিশ্বব্ৰহ্মাণ্ড আৰু অণুবিশ্বৰ মাজত সৰ্বজনীন আৰু জীৱত, চূড়ান্ত শোষক হিচাপে এক মিল উলিয়াই আনে। ৰৈক্ব আছিল এজন ৰহস্যবাদী যিয়ে বৃহৎ জগত আৰু অণুবিশ্বৰ মাজৰ সম্পৰ্কৰ বিষয়ে জানিছিল আৰু এই সিদ্ধান্তত উপনীত হৈছিল যে যি দুটা এনেকুৱা, নিশ্চয়কৈ দুটা একত্ৰীকৰণৰ স্থান – দেৱতাৰ ক্ষেত্ৰত বায়ু প্ৰকৃততে, অংগৰ ক্ষেত্ৰত জীৱন শক্তি, যে শোষণ হৈছে বায়ু আৰু প্ৰাণ হিচাপে ধ্যান কৰিবলগীয়া গুৰুত্বপূৰ্ণ গুণ। প্ৰাণ বা বায়ু ব্ৰহ্ম। ব্ৰহ্ম অজ্ঞানৰ তলৰ অংশও কিন্তু অজ্ঞানৰ প্ৰভাৱ কেৱল জীৱৰ দৰে সৃষ্টি কৰা বস্তুৰ জৰিয়তেহে দেখা যায়।

তথ্যসূত্ৰ

শ্ৰেণী:ঋষি
শ্ৰেণী:ভাৰতীয় দাৰ্শনিক

তথ্যসূত্ৰ

শ্ৰেণী:ঋষি
শ্ৰেণী:ভাৰতীয় দাৰ্শনিক
ধন্যা অনন্যা

ধন্যা অনন্যা হৈছে এক ভাৰতীয় অভিনেত্ৰী, যি মলয়ালম চলচ্চিত্ৰ উদ্যোগত কাম কৰে। তেওঁ ২০১৯ চনত মলয়ালম চলচ্চিত্ৰৰ জগতত অভিষেক কৰে আৰু নলপঠিয়ন্নুত তেওঁৰ পাৰফৰ্মেঞ্চৰ বাবে জনপ্ৰিয়তা লাভ কৰে। ধন্যাই পাছত মলয়ালম চলচ্চিত্ৰসমূহত গুৰুত্বপূৰ্ণ চৰিত্ৰ ভূমিকাত অভিনয় কৰিছে, যেনে সমালোচক আৰু দৰ্শকৰ পৰা সাফল্য লাভ কৰা আয়প্পনম কোশিয়ুম, জন গনা মানা আৰু চাউদি ভেল্লাক্কাত।

কেৰিয়াৰ

ধন্যা অনন্যাই থিৰুভনন্তপুৰমৰ মাৰ ইভানিঅ'ছ কলেজৰ পৰা সাংবাদিকতাৰ ডিগ্ৰী লাভ কৰে। কলেজৰ দিনত, ধন্যাই চুট ফিল্ম আৰু একাধিক সংগীত ভিডিঅ'ত অভিনয় কৰিছিল। তাৰ পাছত, তেওঁ অভিনেত্ৰী হিচাপে আগ্ৰহী হৈ, স্ৰী শংকৰাচাৰ্য বিশ্ববিদ্যালয়ৰ মঞ্চ অধ্যয়ন বিভাগৰ পৰা এমএ ডিগ্ৰী লাভ কৰে। পিছত তেওঁ হাৰ্ট অফ ডগ পৰিচালিত কৰিছনৰ কে. পি, দ্য চেকপ'ষ্ট (হিন্দী), আন্দাল পৰিচালিত শাৰিফ ইছা আৰু কপফকিনো পৰিচালিত ভীনা লীলা ভাৰথীৰ দৰে স্বাধীন চলচ্চিত্ৰসমূহত অভিনয় কৰে। কপফকিনো ২০১৭ চনত নিউ ইয়ৰ্ক ইণ্ডিয়ান ফিল্ম ফেষ্টিভেলত প্ৰদৰ্শিত হৈছিল। মঞ্চ উৎপাদনৰ থুৰামুখামত, তেওঁ উমানী চৰিত্ৰত অভিনয় কৰে।

ধন্যাই প্ৰথম ২০১৯ চনৰ মলয়ালম চলচ্চিত্ৰ নলপঠিয়ন্নু (৪১)ত সুমাৰ ভূমিকাৰে পৰিচিতি লাভ কৰে। তেওঁ আয়প্পনম কোশিয়ুমত জেচী চৰিত্ৰৰ বাবে জনপ্ৰিয়তা লাভ কৰে। ধন্যাই একাধিক চলচ্চিত্ৰত চৰিত্ৰৰূপে অভিনয় অব্যাহত ৰাখিছে। জন গানা মানা আৰু চাউদি ভেল্লাক্কাত তেওঁৰ প্ৰদৰ্শনে সমালোচকৰ আদৰণি লাভ কৰিছে।

চলচ্চিত্ৰ তালিকা

বৰ্ষ শীৰ্ষক ভূমিকা টোকা
২০১৯ নলপঠিয়ন্নু (৪১) সুমা অভিষেক
২০২৫ আৰিকু

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শোভা ঘোষ

শোভা ঘোষ এগৰাকী ভাৰতীয় মহিলা কৰ্মী আৰু নেতৃত্বৰ বিকাশ কৰোঁতা৷ তেওঁ যুৱক-যুৱতীসকলৰ মাজত মহিলা সবলীকৰণ আৰু যুৱ সৱলীকৰণৰ দিশত বহনক্ষম শিক্ষাৰ জৰিয়তে কিছুমান পদক্ষেপ গ্ৰহণ কৰিছে।

শিক্ষা আৰু কেৰিয়াৰ

অনন্তপুৰত শ্ৰীকৃষ্ণদেৱৰায় বিশ্ববিদ্যালয়ত স্নাতক শিক্ষা গ্ৰহণ কৰাৰ পিছত শোভাই ২১ শতিকাত ভাৰতত বেচৰকাৰী সংস্থাৰ সৈতে নিজৰ কেৰিয়াৰ আৰম্ভ কৰে৷ তেওঁ বিশেষকৈ হেনৰী মাৰ্টিন ইনষ্টিটিউট,ৰ লগত জড়িত হৈ পৰে৷ ২০১২ চনত তেওঁ মহিলা সবলীকৰণৰ দৃষ্টিভংগী সমৃদ্ধ কৰিবলৈ পঞ্জীয়নভুক্ত ট্ৰাষ্ট হিচাপে 'ইয়ং পিপল ফৰ লাইফ ইণ্ডিয়া' প্ৰতিষ্ঠা কৰে।

স্বীকৃতি

শোভাই যুৱ নেতৃত্ব, প্ৰতিভা ব্যৱস্থাপনা, যোগাযোগ দক্ষতা আৰু আচৰণ ব্যৱস্থাপনা, লগতে লিংগ সৱলীকৰণ আৰু শান্তি নিৰ্মাণৰ দিশত বিগত বহু বছৰ ধৰি কাম কৰি স্বীকৃতি লাভ কৰিছে। ২০১১ চনত, ৰাষ্ট্ৰসংঘৰ আন্তঃৰাষ্ট্ৰীয় মহিলা দিৱসৰ শতবৰ্ষত ৰাষ্ট্ৰসংঘ, অন্ধ্ৰপ্ৰদেশ চৰকাৰ আৰু হায়দৰাবাদত ৰাজ্যিক গ্ৰাম্য উন্নয়ন প্ৰতিষ্ঠানে আয়োজন কৰা উদযাপনত তেওঁক ইয়ং উইমেন এচিভাৰ বঁটা আন তিনিগৰাকী মহিলাৰ সৈতে প্ৰদান কৰা হয়। শোভাই চেন্নাইৰ এখন প্ৰতিষ্ঠান মানৱ সেৱা ধৰ্ম সংবৰ্ধনীৰ দ্বাৰা প্ৰদান কৰা সদগুৰু জ্ঞানদা জলপানি লাভ কৰিছিল।

তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী